Міхаіл Паўлавіч Паруснікаў

Міхаі́л Па́ўлавіч Па́руснікаў (,  — , ) — рускі і беларускі савецкі архітэктар, правадзейны член Акадэміі архітэктуры СССР (1950), акадэмік АН БССР (1950; член-карэспандэнт з 1947). Педагог, прафесар (з 1948). Лаўрэат Дзяржаўнай прэміі Беларускай ССР (1968)

 Біяграфія 
У 1913—1918 гадах навучаўся ў Маскоўскім вучылішчы жывапісу, разьбярства і дойлідства, затым да 1924 года ў Вышэйшых мастацка-тэхнічных майстэрняў. Вучань С. В. Наакоўскага і І. В. Жалтоўскага.

З 1924 года працаваў у архітэктурна-праектных арганізацыях Масквы. У 1934—1941 гадах адначасова выкладаў у Маскоўскім архітэктурным інстытуце.

У 1941—1944 гадах — старэйшы навуковы супрацоўнік Акадэміі архітэктуры СССР, у 1944—1948 — кіраўнік архітэктурна-праектных майстэрняў Камітэта па справах архітэктуры СССР. З 1948 года прафесар Маскоўскга архітэктурнага інстытута.

Распрацаваў праекты жылых і грамадскіх будынкаў для шмат якіх гарадоў СССР, асноўныя прынцыпы і прыёмы планіроўкі і забудовы сельскіх населеных пунктаў новага тыпу.

Член Саюза архітэктараў СССР з 1936 года.

 Навуковая дзейнасць 
Апублікаваў шэраг навуковых прац па тэорыі і гісторыі архітэктуры, у тым ліку: «Аб прынцыпах комплекснага серыйнага праектавання жылых дамоў» (Архітэктура СССР. 1953. № 12) і «Аб досведзе праектавання серыі тыпавых дамоў сярэдняй паверхавасці» (Архітэктура СССР. 1955. № 2).

 Праекты і пабудовы 
Будынкі электрастанцый у Нагінску Маскоўскай вобласці (1926) і Кіеве (1929)

 Астрахань 
 Аўтар праекта планіроўкі і забудовы Астрахані (1930).

 Масква 
 Павільён машынабудавання і аўдыторыя на Усерасійскай сельскагаспадарчай і саматужна-прамысловай выстаўцы (1923)
 Шэраг жылых дамоў на праспекце Міру (1936).

 Яраслаўль 
 Будынак з аркай на Чырвонай плошчы Яраслаўля (1936).

 Мінск 
Адзін з аўтараў забудовы Мінска пасля Вялікай Айчыннай вайны.
 Ансамбль Ленінскага праспекта (1945—1954, у сааўтарстве; пракладзены і забудаваны ў 2-й палове 1940—1960-х гадоў; Дзяржаўная прэмія БССР 1968);
 Адміністрацыйны будынак (1945—1947);
 Дзяржбанк БССР (1950);
 Удзельнічаў у распрацоўцы праекта планіроўкі і забудовы цэнтра і першай чаргі Ленінскага праспекта (цяпер праспект Незалежнасці);
 Праект планіроўкі і забудовы цэнтра і Цэнтральнай плошчы (цяпер Кастрычніцкая плошча; 1946—1954, у суаўтарстве);
 Жылыя дамы і мост праз р. Свіслач (усе 1946—1954, у суаўтарстве);
 Спартыўны комплекс «Дынама» (усё ў 1946—1954, у суаўтарстве).

 Узнагароды 
 Ордэн Леніна;
 Ордэн Працоўнага Чырвонага Сцяга;
 медалі;
 Дзяржаўная прэмія БССР.

 Памяць 

 Імя архітэктара, аднаго са стваральнікаў пасляваеннай планіроўкі Мінска Міхаіла Паруснікава ў 2025 годзе нададзена адной з вуліц у Мінску (; ).

 Літаратура 


 Весці АН БССР. Серыя фізіка-тэхнічных навук. 1968. № 3. 
 Окуневская Т. К. «Татьянин День» (воспоминания), Москва, Вагриус, 2005, стр. 173.

 Спасылкі 

 Міхаіл Паўлавіч Паруснікаў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Архітэктары XX стагоддзя
Катэгорыя:Архітэктары СССР
Катэгорыя:Архітэктары Беларусі
Катэгорыя:Архітэктары Мінска
Катэгорыя:Выпускнікі Маскоўскага вучылішча жывапісу, разьбярства і дойлідства
Катэгорыя:Акадэмікі Нацыянальнай акадэміі навук Беларусі
Катэгорыя:Лаўрэаты Дзяржаўнай прэміі БССР
Катэгорыя:Педагогі СССР
Катэгорыя:Акадэмікі Акадэміі архітэктуры СССР